Preĝejo Sankta Ruperto (Lend)

eta|ĥorejo, vido al la ĉefa altaro
Preĝejo Sankta Ruperto estas romkatolika kirko en Lend, en la federacia lando Salcburgio kaj la distrikto Zell am See (germane Bezirk Zell am See, prononco  de Aŭstrio. Unua mencio de kirko estis en la 1621-a jaro; sub arkiepiskopo Max Gandolf von Kuenburg konstruiĝis en 1674 la ejo nove; alia ŝanĝo estis en 1760 kaj eksteraj restaŭradoj okazis en inter 1949 kaj 1955 kaj en 1984. Paroĥo fondiĝis en la 1891-a jaro.

 Arkitekturo 
La ununava, norden orientita preĝejo limas al tombejo kaj al soldata tombejo el la Dua Mondmilito. La ekstero montras simplan longan navon sub sela tegmento kun ĉirkaŭiranta papofigo; la sinmallarĝiĝanta altarejo havas plurangulan finiĝon. Ĉe la suda fronto kun triangula gablo staras meze turo kun rondarkaj arkadaj fenestroj kaj tenda tegmento. La fasado estas parcelita per flanke kaj meze ŝmirita pilastrofriso. La horizontala limo de la gabla kampo havas profilan parapeton kaj la baroka rando de la portalo prezentas triangulan gablon kun blazono de ĉefepiskopo Gandolf. Eoste kaj ueste sataras inter la longa navo kaj la ĥorejo duetaĝaj alikonstruaĵoj. La impona monumento por falintaj soldatoj de Gustav Resatz (ekstere ĉeĥoreje) datumas de 1950 kaj havas figuran grupon pri Sankta Miĥaelo frakasanta Luciferon.

La interno havas longan navon havas sub ebena barelvolbo el 1760 sur ĉirkaŭa kunprofila cimatio sub pilastraro; la suda, triparta galerio havas malsupran krucripaĵon kaj barokan, gisitan kradon kun blazono de arkiepiskopo Andreas Jakob von Dietrichstein. La altarejo kun ronda apsido estas barelvolbita, ambaŭflanke de ĝi troviĝas sakristiaj pordoj kaj la kapelfenestro. La plafonobildo pri la ĉielenpreno de Maria kaj la alveno de sankta Ruperto en Salcburgo kreis en la 1907-a jaro Virgil Groder, dume la apsidofenestro kun vitralpentraĵo estas de 1903.

 Meblaro 
eta|monumento por falintaj soldatoj
La ĉefaltaron el 1760 oni anstataŭigis en la 19-a jarcento per novgotikaĵo; sed ĝi estis restarigita en 1907. Ĝia centra bildo pri la sankta Ruperto de Salcburgo estis surpentrita en 1674 fare de Frans de Neve. La tabernaklo datumas de 1785 kaj enskribo sur marmortabulo nomas Max Gandolf von Kuenburg kaj 1674. La flankajn altarojn kreis la skulptisto {etrus Schmid en 1761. La liva flanka altaro montras la Krucumiton sur verko el la dua duono de la 17-a jarcento. Antaŭe estas ovala madono kiel gracoplena bildo de la pentozona fratio de Mülln el ĉ. 1770. La dekstra flanka altaro montras la sanktulojn Sebastiano, Nikolao kaj Floriano (el la mezo de la 18-a jarcento). 

La predikejon kreis Petrus Schmid en 1761; ekzistas konzolaj figuroj de la sanktuloj Ruperto kaj Virgilio de Salcburgo.
La reliefon kun etapoj de via crucis estas de Lois Lidauer (el la 1954-a jaro).
La finiĝojn de la benkaro, paskaj kandelingoj kaj kripan ejon kreis inter 1949 kaj 1953 Gustav Resatz.
En vanda niĉo de la longa navo estas relikva montrejo el al 15-a jarcento kun novgotika piedo La orgenon konstruis Albert Mauracher.
Familia kapelo eosta (kun krucvipvolbo) havas altaron de Petrus Schmid (1761) kun bildigo de la sankta familio kaj flankaj konzolaj figuroj de Joaĥimo kaj Anno.
Murpentraĵo ĉe la okcidenta tombeja muro montras la mizerikordon; pentris Leonhard Stemeseder en 1954.
Ekzistas sacerdotaj tomboŝtonoj el la 17-a kaj la 18-a jarcentoj.

 Literaturo 
 "Lend. Pfarrkirche hl. Rupert, Pfarrhof, Arzhof-Kapelle",  ĉe: Die Kunstdenkmäler Österreichs. Dehio Salzburg 1986, p. 204

 Eksteraj ligiloj 

oficiala retejo ()


Kategorio:Pinzgau
Lend
Lend
Lend